APEC

Die **APEC** (Engels: *Asia-Pacific Economic Cooperation*; letterlik: "Asië-Pasifiese Ekonomiese Koöperasie") is 'n samesluiting van 21 ekonomieë wat aan die Stille Oseaan grens en vir vryhandel in die Asiaties-Stille Oseaan-streek beywer. Die organisasie is op 6–7 November 1989 in die Australiese hoofstad Canberra op inisiatief van Australië, Japan en die Verenigde State saam met nege verdere lande gestig. Die hoofkantoor is in Singapoer geleë en die amptelike taal is Engels. Byna die helfte van die wêreldbevolking bly in die 21 APEC-lande. Die ekonomiese gebied verteenwoordig meer as die helfte van die wêreldwye ekonomiese uitset en is een van die vinnigste groeiende ekonomiese streke in die wêreld.

## Lidlande 
Die APEC het tans 21 lede, insluitende die meeste lande langs die Stille Oseaan se kus, maar die kriterium vir lidmaatskap is 'n onafhanklike ekonomie in plaas van 'n onafhanklike land. Die organisasie praat dus van lid-ekonomieë in plaas van lidlande. As gevolg hiervan is die deur die Volksrepubliek China ('n lid op sy eie reg) opgeëiste eiland Taiwan met die Republiek China onder die naam *Chinese Taipei* lid van die organisasie, maar ook die Britse kolonie Hongkong wat nou 'n spesiale administratiewe streek van die Volksrepubliek China is. Al die klein eilandnasies van Melanesië, Mikronesië en Polinesië met hul klein ekonomieë is egter nie lede van die APEC nie, maar word deur die Pasifiese Eilandforum verteenwoordig. 'n Ander belangrike vennootorganisasie is ASEAN, waarvan die meeste lidlande ook lede van die APEC is, behalwe vir Kambodja, Laos en Mianmar. Die Sentraal-Amerikaanse lande Costa Rica, El Salvador, Guatemala, Honduras en Panama asook die Suid-Amerikaanse lande Colombia en Ecuador is egter nie lede van die APEC nie.

duimnael|400px|Lidlande van die APEC
duimnael|400px|Moontlike uitbreiding van die APEC:

## Spitsberade 
Die APEC se spitsberade is bekend vir hul aansluitende groepfoto van al die deelnemende staats- en regeringshoofde in tradisionele klere van die gasheerland.

Lêer:Vladimir Putin at APEC Summit in Brunei 15-16 November-9.jpg|APEC Broenei 2000
Lêer:Vladimir Putin at APEC Summit in China 19-21 October 2001-14.jpg|APEC China 2001
Lêer:Vladimir Putin at APEC Summit in Thailand 19-21 October 2003-16.jpg|APEC Thailand 2003
Lêer:Vladimir Putin at APEC Summit in Chile 20-21 November 2004-3.jpg|APEC Chili 2004
Lêer:Vladimir Putin at APEC Summit in South Korea 18-19 November 2005-8.jpg|APEC Suid-Korea 2005
Lêer:Vladimir Putin at APEC Summit in Vietnam 18-19 November 2006-11.jpg|APEC Viëtnam 2006
Lêer:Vladimir Putin at APEC Summit in Australia 7-9 September 2007-3.jpg|APEC Australië 2007
Lêer:Dmitry Medvedev at APEC Summit in Peru 22-23 November 2008-2.jpg|APEC Peru 2008
Lêer:Singapore APEC 2009 leaders.jpg|APEC Singapoer 2009
Lêer:13.11.2010 Gira a Asia.jpg|APEC Japan 2010
Lêer:APEC Hawaii.jpg|APEC Verenigde State 2011
Lêer:APEC Russia 2012.jpg|APEC Rusland 2012
Lêer:Apec 2013.jpg|APEC Indonesië 2013
Lêer:APEC Summit China 2014.jpg|APEC China 2014
Lêer:APEC Philippines 2015 delegates.jpg|APEC Filippyne 2015
Lêer:Foto Oficial APEC 2016 (LIMA PERU).jpg|APEC Peru 2016
Lêer:2017 APEC Vietnam Leaders Group Photo 2.jpg|APEC Viëtnam 2017

## Verwysings 
## Verdere leeswerk 
*  

## Eksterne skakels 
*  Amptelike webwerf